জন্ম ৪ জানুয়ারি ১৯৬৮। কবি ও কথা সাহিত্যিক। কবিতাভাবনা, ভাল লাগা বইয়ের আলোচনা আর স্মৃতিচারণমূলক লেখাও লিখে থাকেন, বিশ্বসাহিত্য থেকে কিছু কবিতার অনুবাদও করেছেন। কবিতার বই চারটি- সড়ক নম্বর দুঃখ বাড়ি নম্বর কষ্ট (১৯৮৯), পঁচিশ বছর বয়স (১৯৯৪), মেঘপুরাণ (২০১০), ভেবেছিলাম চড়ুইভাতি (২০১৫)।পড়াশোনা করেছেন মির্জাপুর ক্যাডেট কলেজ, ঢাকা রেসিডেন্সিয়াল মডেল কলেজ, চট্টগ্রাম মেডিকেল কলেজ আর জেমস পি গ্রান্ট স্কুল অব পাবলিক হেলথে। চট্টগ্রাম মেডিকেল কলেজ ছাত্র সংসদের সাংস্কৃতিক সম্পাদক ছিলেন; আশি ও নব্বই দশকে যুক্ত ছিলেন চট্টগ্রামের বিভিন্ন সাহিত্য সাংস্কৃতিক ও রাজনৈতিক আন্দোলনে । জনস্বাস্থ্য বিশেষজ্ঞ হিশেবে বেসরকারি সংস্থায় কাজ করে আসছেন।